Sementeryo del Norte

Ang Sementeryo del Norte o Sementeryo ng Hilagang Maynila (Kastila: Cementerio del Norte, Ingles: Manila North Cemetery) na dating tinatawag na Paang Bundok ay ang isa sa pinakamatanda at pinakamalaking sementeryo sa Kalakhang Maynila sa Pilipinas. Nasa 54 hektarya ang lawak nito. Ang nasa hangganan nito ang Sementeryo ng La Loma at Sementeryong Tsino ng Maynila. Ang sementeryong ito ay nasa pangangasiwa ng pamahalaan ng Maynila.

Matatagpuan sa Abenida Andres Bonifacio, maraming maralitang pamilya ang partikular na naninirahan sa ilang mga mausoleo.

 Kasaysayan 
Ang Sementeryo ng Hilagang Maynila ay dating bahagi ng Sementeryo ng La Loma subalit inihiwalay bilang isang eksklusibong libingan para sa mga Katoliko.Republic of the Philippines: Presidential Museum and Library."Our Heritage and the Departed: A Cemeteries Tour ". (sa Ingles) Ang sementeryong dating kilala sa Kastilang pangalan nito na Cementerio del Norte ay isinagawa noong 1904.Vintage Philippines. Disyembre 2, 2010. "Manila North Cemetery: A Time Capsule of Philippine History ". (sa Ingles)

Noong una, ang buong sementeryo ay tinatawag na Paang Bundok, ang lugar na pinili ni Jose Rizal bilang kanyang huling himlayan. Ang kasalukuyang Paang Bundok ay isang barangay na matatagpuan bago ang sementeryo.

Sa panahon ng pananakop ng mga Hapones sa Pilipinas noong Ikalawang Digmaang Pandaigdig, naging lugar ng kalupitan ang sementeryo, ayon sa mga ulat na ang mga puwersang Imperyal na Hapones na pinamunuan ni Heneral Tomoyuki Yamashita, malupit na pinatay ang mahigit 2,000 walang kalaban-labang sibilyan sa sementeryo mula Oktubre hanggang Nobyembre 1944.

 Arkitektura 
Bilang isa sa mga pinakamatandang sementeryo sa kalakhang Maynila, makikita ang katangian nito sa iba’t ibang disenyo ng mga mausoleo na sumasalamin sa namamayaning estilo ng arkitektura sa Pilipinas noong mga panahong itinayo ang mga ito. Ang mga istilo ay nag-iiba mula sa payak, karaniwang pininturahan at may kaunting luntian, hanggang sa napakakomplikadong disenyo na may mga relief o ukit na nakaangat na mahirap ukitin at may sari-saring kulay.

 Pook ng mga impormal na naninirahan 
Maraming tao ang nakatira sa loob ng sementeryo, at ilan sa kanila ay nagsisilbing tagapag-alaga ng mga mausoleo kung saan rin sila nanunuluyan upang mabuhay. Kapag dumarating ang mga pamilya o may-ari ng mga mausoleo, lalo na tuwing at matapos ang Araw ng mga Kaluluwa, lumilipat ang mga pamilya sa ibang lugar. Bukod pa rito, ang mga impormal na naninirahan ay madalas ding nagsisilbing di-opisyal na tagapaglibot, na nagdadala ng mga bisita sa mga puntod ng mga tanyag na tao at nagkukuwento ng pasalitang kasaysayan ng lugar. Ang iba naman ay sinasamantala ang dami ng mga bisita tuwing kapistahan ng Allhallowtide (Tatlong Araw ng mga Banal at Kaluluwa), nagtatalaga ng mga tindahan upang magbenta ng inumin at meryenda, at nag-aalok ng iba pang serbisyo gaya ng pagpapagamit ng kanilang palikuran kapalit ng bayad.Sauler, Erik. Nobyembre 2, 2012. Philippine Daily Inquirer."From buko shakes to portalets, entrepreneurs thrive at Manila North Cemetery". (sa Ingles)

Noong 2019, isinagawa ang mga operasyong paglilinis na sumira sa mga barung-barong at iba pang harang sa loob ng sementeryo, dahilan upang mapaalis ang mga pamilyang naninirahan sa mga barung-barong at sa mga mausoleo.

Mga kilalang personalidad na nakahimlay dito

Mga sanggunian

Kategorya:Mga libingan sa Pilipinas